
Z A P I S N I K 

s 22. sjednice Vijeća Mjesnog odbora Jakuševec
održane u petak, 14. travnja 2023. godine u prostoru MO Jakuševec, Zagreb, Gata 1, s početkom u 17,00 sati 
 
NAZOČNI ČLANOVI VIJEĆA: Silvija Mrkonjić, Dorotea Picek i Želimir Maslić
 
NENAZOČNI ČLANOVI VIJEĆA:  Renata Bedeković
 
[bookmark: _GoBack]OSTALI PRISUTNI:  Albert Sliško, stručni referent GU za mjesnu samoupravu, civilnu zaštitu i sigurnost
 

Predsjedava Silvija Mrkonjić, predsjednica Vijeća Mjesnog odbora Jakuševec.  
	 
Predsjednica konstatira da je na početku otvaranja Sjednice nazočno 3 od ukupno 4 člana Vijeća, što znači da Vijeće može pravovaljano raspravljati i odlučivati te otvara 22. sjednicu Vijeća Mjesnog odbora Jakuševec.  
 
 
USVAJANJE ZAPISNIKA 
 
 	Bez rasprave, jednoglasno, Vijeće prihvaća tekst Zapisnika 21. sjednice.

Na prijedlog predsjednice Vijeća jednoglasno se utvrđuje sljedeći



DNEVNI RED

1. Prijedlog prioriteta od Zrinjevca i Zagrebačkih cesta za PKA 24
 – zaključak, donosi se
2. Pitanja, prijedlozi i obavijesti









Ad 1. Prijedlog prioriteta od Zrinjevca i zagrebačkih cesta za PKA 24
Vijećnica Dorotea Picek iznosi da je u Jakuševcu sve riješeno što se tiče ZG cesta, a nemamo novih potreba osim onih što su nam ostali dužni jer nije bilo bitumena, pa predlaže da se sredstva iz asfalterskog programa prenamjene nekom drugom Mjesnom odboru i to bi trebalo na vrijeme javiti Vijeću Gradske četvrti. Bilo bi dobro da se još kontaktira Vijećnica Bedeković jer možda ona ima neki prijedlog. Predsjednica Vijeća gospođa Mrkonjić izjavljuje da će uputiti mail s tim upitom Vijećnici Bedeković pa neka se očituje o tome do srijede.
Nakon rasprave Vijeće Mjesnog odbora Jakuševec jednoglasno donosi:

   ZAKLJUČAK
o prijedlogu za Plan komunalnih aktivnosti za 2024. godinu

1. Vijeće Mjesnog odbora Jakuševec raspravljalo je o prijedlogu za Plan komunalnih aktivnosti za 2024. godinu. 
2. Vijeće Mjesnog odbora Jakuševec predlaže slijedeće akcije:
a) Izgradnja dječjeg igrališta u Ulici Karla Metikoša ( iz PKA 22 i još se čeka projekt).
b)  Uređenje k.č.br. 328/1, k.o. Jakuševec  – sadnja stabala (voćki) i grmlja, izvedba puteljaka
      te postava klupa i koševa za otpatke, a predloženo je i da se dio k.č.br. 328/1 prenamjeni u
      društvenu namjenu (zdravstvenu zaštitu).
c) Sadnja uz SOC, Tišinska ulica zapadna strana (poslan je projektni zadatak).
d) Sadnja jednostrano (prema zgradama) ili obostrano (ovisno o izvedbi rotora)  Sajmišna
ulica prema mostu Mladosti.
3. Ovaj Zaključak dostavlja se Gradskoj četvrti Novi Zagreb-istok i Gradskom uredu za mjesnu samoupravu, civilnu zaštitu i sigurnost.
                                                                                                                  
Ad 8. Pitanja, prijedlozi i obavijesti

Vijećnik Želimir Maslić pita ima li nešto novo vezano uz problematiku u dvorištu bivše Wolfdovske škole.
Predsjednica odgovara da nema novih obavijesti.
Vijećnica Dorotea Picek pita što je s zapisnikom MUP-a vezano uz isti problem i da li ga treba pismeno zatražiti.
Predsjednica odgovara da nije potrebno pisati već samo otići po zapisnik kada bude gotov.
Vijećnik Želimir Maslić pita da li ima što novo vezano uz problematiku gnijezda i Roda.
Predsjednica odgovara da još nije ništa stiglo prema VMO.
Također, Vijećnik Maslić pita vezano uz sanaciju krovišta MS Jakuševec.
Predsjednica odgovara da se čeka potpisivanje ugovora između GSKG i GU za imovinu kako bi se moglo krenuti u sanaciju drugog dijela krovišta.
Vijećnica Dorotea Picek pita da li je došlo nešto vezano uz proširenje groblja.
Predsjednica odgovara da nema ništa novoga vezano uz navedeno pitanje.

Kako više nije bilo pitanja, prijedloga i obavijesti.
 
 Dovršeno u 17:30 sati.
Zapisnik izradio: Albert Sliško

KLASA: 024-08/23-003/753
URBROJ: 251-13-11-9-23-2
Zagreb, 14. travnja 2023.
 
Predsjednica Vijeća Mjesnog odbora Jakuševec:

                                                                                Silvija Mrkonjić


